### **НАРЕДБА № 6 от 30.05.2023 г. за условията и реда за прилагане на интервенцията "Плащания за земеделски земи в зони от Натура 2000", включена в Стратегическия план за развитие на земеделието и селските райони на Република България за периода 2023 – 2027 г.**

Издадена от министъра на земеделието, oбн., ДВ, бр. 48 от 2.06.2023 г., в сила от 2.06.2023 г.

### **Глава първа ОБЩИ ПОЛОЖЕНИЯ**

**Чл. 1**. (1) С тази наредба се уреждат условията и редът за прилагане на интервенцията "Плащания за земеделски земи в зони от Натура 2000", включена в Стратегическия план за развитие на земеделието и селските райони на Република България за периода 2023 – 2027 г., наричан по-нататък "Стратегическия план", за проверките по чл. 70 от Закона за подпомагане на земеделските производители (ЗПЗП), за отказ за изплащане и намаления на плащанията, както и реда за налагане на административни санкции.

(2) Интервенцията по ал. 1 обхваща обработваеми земи, трайни насаждения и постоянно затревени площи в защитени зони от Натура 2000, по приложение № 1 и включени в Стратегическия план.

(3) Министерството на околната среда и водите предоставя на Държавен фонд "Земеделие" и Министерството на земеделието цифрови географски данни за границите на защитените зони от Натура 2000 по чл. 3, ал. 1, т. 1 от Закона за биологичното разнообразие (ЗБР), които се зареждат и актуализират в системата по чл. 30 от ЗПЗП.

(4) В срок до 30 ноември на календарната година Министерството на околната среда и водите чрез регионалните си структури предоставя на Държавен фонд "Земеделие" информация за констатирано неспазване на забрани за земеделски земи в защитени зони по чл. 3, ал. 1, т. 1 от ЗБР.

**Чл. 2**. (1) Плащането по реда на тази наредба се предоставя в зависимост от типа земеделска площ и при спазване изискванията на:

1. Регламент (ЕС) № 2021/2115 на Европейския парламент и на Съвета за установяване на правила за подпомагане за стратегическите планове, които трябва да бъдат изготвени от държавите членки по линия на общата селскостопанска политика (стратегическите планове по ОСП) и финансирани от Европейския фонд за гарантиране на земеделието (ЕФГЗ) и от Европейския земеделски фонд за развитие на селските райони (ЕЗФРСР), и за отмяна на регламенти (ЕС) № 1305/2013 и (ЕС) № 1307/2013 (ОВ, L 435/1 от 6 декември 2021 г.), наричан по-нататък "Регламент (ЕС) 2021/2115";

2. Регламент (ЕС) 2021/2116 на Европейския парламент и на Съвета от 2 декември 2021 г. относно финансирането, управлението и мониторинга на общата селскостопанска политика и за отмяна на Регламент (ЕС) № 1306/2013 (ОВ, L 435/187 от 6 декември 2021 г.), наричан по-нататък "Регламент (ЕС) 2021/2116";

3. Делегиран регламент (ЕС) № 2022/126 на Комисията от 7 декември 2021 г. за допълнение на Регламент (ЕС) 2021/2115 на Европейския парламент и на Съвета с допълнителни изисквания по отношение на някои видове интервенции, посочени от държавите членки в стратегическите им планове по ОСП за периода 2023 – 2027 г. съгласно същия регламент, както и с правила във връзка със съотношението за стандарт 1 за добро земеделско и екологично състояние (ОВ, L 20/52 от 31 януари 2022 г.);

4. Делегиран регламент (ЕС) 2022/127 на Комисията от 7 декември 2021 г. за допълнение на Регламент (ЕС) 2021/2116 на Европейския парламент и на Съвета с правила по отношение на разплащателните агенции и други органи, финансовото управление, уравняването на сметките, обезпеченията и използването на еврото (OB, L 20 от 31 януари 2022 г.);

5. Регламент за изпълнение (ЕС) 2022/128 на Комисията от 21 декември 2021 г. за определяне на правила за прилагането на Регламент (ЕС) 2021/2116 на Европейския парламент и на Съвета по отношение на разплащателните агенции и други органи, финансовото управление, уравняването на сметките, проверките, обезпеченията и прозрачността (OB, L 20 от 31 януари 2022 г.);

6. Делегиран регламент на Комисията (ЕС) 2022/1172 от 4 май 2022 г. за допълнение на Регламент (ЕС) 2021/2116 на Европейския парламент и на Съвета по отношение на интегрираната система за администриране и контрол в рамките на общата селскостопанска политика и прилагането и изчисляването на административните санкции във връзка с предварителните условия (ОВ, L 183/12 от 8 юли 2022 г.);

7. Регламент за изпълнение (ЕС) 2022/1173 на Комисията от 31 май 2022 г. за определяне на правила за прилагането на Регламент (ЕС) 2021/2116 на Европейския парламент и на Съвета по отношение на интегрираната система за администриране и контрол в общата селскостопанска политика (ОВ, L 183/23 от 8 юли 2022 г.);

8. Регламент за изпълнение (ЕС) 2022/1475 на Комисията от 6 септември 2022 г. за определяне на подробни правила за прилагането на Регламент (ЕС) 2021/2115 на Европейския парламент и на Съвета по отношение на оценката на стратегическите планове по ОСП и представянето на информация за мониторинга и оценката (OB, L 232 от 7 септември 2022 г.);

9. Регламент за изпълнение (ЕС) 2023/130 на Комисията от 18 януари 2023 г. за определяне на правила за прилагането на Регламент (ЕС) 2021/2115 на Европейския парламент и на Съвета по отношение на представянето на съдържанието на годишните доклади за качеството на изпълнението (OB, L 17 от 19 януари 2023 г.);

10. Директива 92/43/ЕИО на Съвета от 21 май 1992 г. за опазване на естествените местообитания и на дивата флора и фауна (OB, L 206 от 22 юли 1992 г.), наричана по-нататък "Директива 92/43/ЕИО";

11. Директива 2009/147/ЕО на Европейския парламент и на Съвета от 30 ноември 2009 г. относно опазването на дивите птици (OB, L 20 от 26 януари 2010 г.), наричана по-нататък "Директива 2009/147/ЕО";

12. Стратегическия план;

13. Националната рамка за приоритетни действия за Натура 2000 за програмния период 2021 – 2027 г. на България.

(2) Наредбата се издава за прилагане на чл. 72 от Регламент (ЕС) 2021/2115.

### **Глава втора УСЛОВИЯ И РЕД ЗА ПРИЛАГАНЕ НА ИНТЕРВЕНЦИЯТА "ПЛАЩАНИЯ ЗА ЗЕМЕДЕЛСКИ ЗЕМИ В ЗОНИ ОТ НАТУРА 2000"**

**Чл. 3**. (1) Допустими за подпомагане са земеделски стопани, регистрирани съгласно чл. 7, ал. 1 от ЗПЗП.

(2) Земеделските стопани по ал. 1 предоставят на Държавен фонд "Земеделие" информацията, необходима за тяхното идентифициране по чл. 59, параграф 4 от Регламент (ЕС) 2021/2116.

**Чл. 4**. (1) Заявените площи по интервенцията трябва да са:

1. на разположение на кандидатите съгласно чл. 41, ал. 3 от ЗПЗП;

2. с минимален размер от 0,5 ха, които попадат изцяло в защитена зона от Натура 2000, съгласно приложение № 1 към чл. 1, ал. 2.

(2) Допустими за подпомагане са земеделски парцели с минимална площ от 0,1 ха, които попадат изцяло в защитена зона от Натура 2000, съгласно приложение № 1 към чл. 1, ал. 2.

**Чл. 5**. (1) Земеделските стопани по чл. 3 трябва да:

1. извършват земеделска дейност в защитена зона от Натура 2000 съгласно приложение № 1 към чл. 1, ал. 2;

2. спазват приложимите изискванията и стандарти по чл. 55 от ЗПЗП;

3. спазват наложените забрани, разписани в заповедите за обявяване на защитената зона от Натура 2000, както и режимите, разписани в утвърдения план за управление на съответната зона, в която попадат стопанисваните от тях земеделски площи.

(2) Земеделските стопани спазват базовите изисквания по приложение № 2.

(3) Земеделските стопани подават заявление за подпомагане по условията и реда на Наредба № 4 от 2023 г. за условията и реда за подаване на заявления за подпомагане по интервенции за подпомагане на площ и за животни (ДВ, бр. 30 от 2023 г.).

(4) Когато при подаване на заявлението за подпомагане по ал. 3 се установи, че земеделски парцел попада в две или повече защитени зони от Натура 2000 съгласно приложение № 1 към чл. 1, ал. 2, кандидатът избира за подпомагане една защитена зона при спазване на ал. 1, т. 3.

### **Глава трета ФИНАНСОВИ УСЛОВИЯ НА ПОДПОМАГАНЕ**

**Чл. 6**. Плащанията по реда на тази наредба се предоставят под формата на годишно плащане на хектар земеделска площ в съответствие с чл. 72, параграф 4 от Регламент (ЕС) 2021/2115.

**Чл. 7**. Плащанията се предоставят от Държавен фонд "Земеделие" при спазване на принципите на добро финансово управление, публичност и прозрачност, в съответствие с чл. 67 от ЗПЗП и при условията, установени в настоящата наредба, доколкото не е предвидено друго в приложимото законодателство на Съюза и националната правна уредба.

**Чл. 8**. (1) Държавен фонд "Земеделие" отговаря за управлението и контрола на разходите по интервенцията по чл. 1, ал. 1.

(2) Държавен фонд "Земеделие" извършва плащанията по интервенцията по чл. 1, ал. 1 в рамките на бюджета по тази интервенция, определен в Стратегическия план и неговите изменения.

(3) Когато Държавен фонд "Земеделие" установи, че съществува риск по чл. 67 от ЗПЗП от превишаване на разполагаемия финансов ресурс за изпълнението на интервенцията по чл. 1, ал. 1, информира незабавно министъра на земеделието.

(4) Държавен фонд "Земеделие" във връзка с чл. 9, параграф 1 от Регламент (ЕС) 2021/2116 предлага на министъра на земеделието предприемане на подходящи действия по изпълнение на интервенцията по чл. 1, ал. 1 в рамките на определения за нея бюджет.

(5) Министърът на земеделието може да утвърди със заповед допълнителни мерки и действия по изпълнение условията на чл. 67, ал. 2 от ЗПЗП, когато правното основание за съответната мярка или действие е чл. 67, ал. 4 от ЗПЗП.

(6) Когато преди извършване на одобрението на финансовото подпомагане (оторизация) на заявленията за подпомагане по съответната интервенция е налице обстоятелство по чл. 67, ал. 3 от ЗПЗП, Държавен фонд "Земеделие" може да приложи пропорционално намаление на плащанията по интервенцията по чл. 1, ал. 1 на всички бенефициенти в рамките на наличния бюджет на интервенцията.

**Чл. 9**. (1) Плащането се предоставя за спазване на забраните за земеделска дейност, включени в издадените от министъра на околната среда и водите заповеди за обявяване на съответната защитена зона съгласно приложение № 1 към чл. 1, ал. 2, както следва:

1. забрана за косене на ливадите:

а) до 1 юли;

б) от периферията към центъра, с бързодвижеща се техника и преди 15 юли;

в) от периферията към центъра, преди 15 юни;

2. забрана за използването на неселективни средства за борба с вредителите в селското стопанство;

3. забрана за употреба на минерални торове, както и на продукти за растителна защита и биоциди;

4. забрана за използване на продукти за растителна защита в горското и селското стопанство;

5. забрана за използването на пестициди и минерални торове в пасища и ливади;

6. забрана за употреба на минерални торове в ливади, пасища, мери, изоставени орни земи и горски територии, както и на продукти за растителна защита и биоциди в тези територии, освен разрешените за биологично производство и при каламитет, епифитотия, епизоотия или епидемия;

7. забрана за употреба на изкуствени торове и химически средства за растителна защита.

(2) Забраните по ал. 1 се групират в следните групи:

1. А – забрани, важащи за постоянни пасища по ал. 1, т. 1, 5, 6 и 7;

2. B – забрани, важащи за обработваеми земи по ал. 1, т. 2, 3, 4 и 7;

3. C – забрани, важащи за трайни насаждения по ал. 1, т. 2, 3, 4 и 7.

(3) Максималният размер на левовата равностойност на компенсаторно плащане за групите по ал. 2 е посочен в приложение № 1 към чл. 1, ал. 2.

### **Глава четвърта ПРОВЕРКИ, ОТКАЗ И НАМАЛЕНИЯ НА ПЛАЩАНИЯТА**

**Чл. 10**. Държавен фонд "Земеделие" извършва проверките по чл. 70 от ЗПЗП при условията и реда на съответно приложимите разпоредби на глава трета от Наредба № 3 от 2023 г. за условията и реда за прилагане на интервенциите под формата на директни плащания, включени в Стратегическия план, за проверките, намаления на плащанията и реда за налагане на административни санкции (ДВ, бр. 23 от 2023 г.).

**Чл. 11**. Държавен фонд "Земеделие" намалява размера на плащането, отказва изцяло или частично плащане и в случаите по глава пета, раздел VI от ЗПЗП налага административни санкции, когато:

1. установените площи са с размери, по-малки от определените в чл. 4, ал. 1, т. 2;

2. кандидатът е заявил площи, които не стопанисва;

3. кандидатът е заявил площи, които не отговарят на условията за допустимост за подпомагане;

4. за една и съща площ са подадени две или повече заявления и застъпването на площи не е отстранено;

5. кандидатът за подпомагане не е ползвател на заявените земеделски площи съгласно чл. 41, ал. 3 от ЗПЗП;

6. заявените за подпомагане площи са оценени като неотговарящи на условията за допустимост за подпомагане при проверките, извършвани по чл. 10;

7. кандидатът не отговаря на изискванията на чл. 5, ал. 1, т. 1 и 3, ал. 2 и 3.

**Чл. 12**. Държавен фонд "Земеделие" постановява пълен отказ от изплащане на финансова помощ, когато:

1. кандидатът за подпомагане не отговаря на условията на чл. 3;

2. размерът на намаленията е равен или по-голям от исканото плащане;

3. кандидатът за подпомагане и/или упълномощено от него лице възпрепятства извършването на проверка на място.

### **Глава пета РЕД ЗА НАЛАГАНЕ НА АДМИНИСТРАТИВНИ САНКЦИИ И ОТТЕГЛЯНЕ НА ИЗПЛАТЕНА ФИНАНСОВА ПОМОЩ**

**Чл. 13**. Държавен фонд "Земеделие" налага административни санкции по интервенцията по чл. 1, ал. 1 съгласно чл. 76 от ЗПЗП.

**Чл. 14**. При неспазване на базово изискване по приложение № 2 към чл. 5, ал. 2 не се отпуска подпомагане за площите в съответната група по чл. 9, ал. 2.

**Чл. 15**. Налагането и изчисляването на административни санкции при неспазване изискването на чл. 5, ал. 1, т. 2 се извършва съгласно разпоредбите на чл. 78 от ЗПЗП.

**Чл. 16**. Когато е приложимо, Държавен фонд "Земеделие" налага административни санкции и намаления на плащанията по интервенцията по чл. 1, ал. 1 в следната последователност:

1. санкция съгласно чл. 76, ал. 2 и 3 от ЗПЗП;

2. намаление съгласно чл. 82 от Наредба № 3 от 2023 г. за условията и реда за прилагане на интервенциите под формата на директни плащания, включени в Стратегическия план, за проверките, намаления на плащанията и реда за налагане на административни санкции (ДВ, бр. 23 от 2023 г.);

3. намаление съгласно чл. 83, ал. 2 от Наредба № 3 от 2023 г. за условията и реда за прилагане на интервенциите под формата на директни плащания, включени в Стратегическия план, за проверките, намаления на плащанията и реда за налагане на административни санкции;

4. намаления при неспазване на изискванията на стандартите за добро земеделско и екологично състояние и законоустановените изисквания за управление изискванията, определени в методиката по чл. 55 от ЗПЗП.

**Чл. 17**. При установяване на недължимо платена финансова помощ по интервенцията Държавен фонд "Земеделие" може да я оттегли изцяло или частично чрез издаването на акт за възстановяване на недължимо платена финансова помощ съгласно чл. 73 от ЗПЗП.

### **ЗАКЛЮЧИТЕЛНИ РАЗПОРЕДБИ**

**§ 1**. Наредбата се издава на основание чл. 67 във връзка с чл. 70, ал. 2 от Закона за подпомагане на земеделските производители.

**§ 2**. Наредбата влиза в сила от деня на обнародването й в "Държавен вестник".

**Приложение № 1**към чл. 1, ал. 2

|  |
| --- |
| *Таблица № 1:* **Максимален размер на компенсаторни плащания по защитени зони по Директива 2009/147/ЕО – за земеделски земи, до левовата равностойност на евро/ха** |
| |  |  |  |  |  | | --- | --- | --- | --- | --- | | Код на защитената зона | Име на защитената зона | Група А | Група B | Група C | | BG0002048 | Суха река | 56 | 70 | 161 | | BG0002046 | Ятата | 0 | 0 | 0 | | BG0002017 | Комплекс Беленски острови | 44 | 0 | 0 | | BG0002015 | Язовир Конуш | 0 | 70 | 161 | | BG0002086 | Оризища Цалапица | 0 | 69 | 158 | | BG0002067 | Остров Голя | 0 | 0 | 0 | | BG0002091 | Остров Лакът | 0 | 0 | 0 | | BG0000242\* | Залив Ченгене скеле | 17 | 0 | 0 | | BG0002007 | Остров Ибиша | 0 | 0 | 0 | | BG0002005 | Понор | 74 | 0 | 0 | | BG0002009 | Златията | 73 | 70 | 161 | | BG0002023 | Язовир Овчарица | 17 | 0 | 0 | | BG0002028 | Комплекс Стралджа | 73 | 0 | 0 | | BG0002085 | Чаиря | 73 | 0 | 0 | | BG0002008 | Остров до Горни Цибър | 0 | 0 | 0 | | BG0002114 | Рибарници Челопечене | 0 | 0 | 0 | | BG0002112 | Руй | 74 | 0 | 0 | | BG0002096 | Обнова | 17 | 0 | 0 | | BG0002094 | Адата – Тунджа | 73 | 69 | 157 | | BG0002095 | Горни Дъбник – Телиш | 17 | 0 | 0 | | BG0002104 | Цибърско блато | 17 | 0 | 0 | | BG0000494\* | Централен Балкан | 0 | 0 | 0 | | BG0002018\* | Остров Вардим | 17 | 0 | 0 | | BG0002024 | Рибарници Мечка | 0 | 0 | 0 | | BG0002025 | Ломовете | 17 | 0 | 0 | | BG0002110 | Априлци | 74 | 0 | 0 | | BG0000241\* | Сребърна | 17 | 0 | 0 | | BG0002006 | Рибарници Орсоя | 17 | 0 | 0 | | BG0002031 | Стената | 17 | 0 | 0 | | BG0002064 | Гарванско блато | 17 | 0 | 0 | | BG0002065 | Блато Малък Преславец | 17 | 0 | 0 | | BG0002001 | Раяновци | 74 | 0 | 0 | | BG0000209\* | Пирин | 0 | 0 | 0 | | BG0002004 | Долни Богров – Казичене | 73 | 0 | 0 | | BG0002010 | Язовир Пясъчник | 0 | 0 | 0 | | BG0002019 | Бяла река | 20 | 0 | 0 | | BG0002102 | Деветашко плато | 73 | 0 | 0 | | BG0002003 | Кресна | 22 | 0 | 0 | | BG0002052 | Язовир Жребчево | 18 | 0 | 0 | | BG0002059 | Каменски баир | 18 | 0 | 0 | | BG0002078 | Славянка | 22 | 0 | 0 | | BG0002088 | Микре | 20 | 0 | 0 | | BG0000113\* | Витоша | 22 | 0 | 0 | | BG0000495\* | Рила | 0 | 0 | 0 | | BG0002012 | Крумовица | 21 | 0 | 0 | | BG0002013 | Студен кладенец | 21 | 0 | 0 | | BG0002039 | Хърсовска река | 73 | 70 | 161 | | BG0002083 | Свищовско-Беленска низина | 17 | 67 | 154 | | BG0000273\* | Бургаско езеро | 17 | 0 | 0 | | BG0002099 | Кочериново | 62 | 0 | 0 | | BG0002103 | Злато поле | 17 | 0 | 0 | | BG0002105 | Персенк | 22 | 0 | 0 | | BG0002111 | Велчево | 64 | 0 | 0 | | BG0002079 | Осогово | 22 | 0 | 0 | | BG0002107 | Бобошево | 63 | 0 | 0 | | BG0002108 | Скрино | 64 | 0 | 0 | | BG0002020 | Радинчево | 17 | 0 | 0 | | BG0002071 | Мост Арда | 20 | 0 | 0 | | BG0002070 | Рибарници Хаджи Димитрово | 17 | 0 | 0 | | BG0002057 | Бесапарски ридове | 73 | 64 | 140 | | BG0002014 | Маджарово | 20 | 0 | 0 | | BG0000332 | Карлуковски карст | 17 | 0 | 0 | | BG0000240\* | Студенец | 73 | 70 | 161 | | BG0002053 | Врачански Балкан | 21 | 0 | 0 | | BG0002040 | Странджа | 74 | 52 | 86 | | BG0002069 | Рибарници Звъничево | 17 | 0 | 0 | | BG0002089 | Ноевци | 64 | 0 | 0 | | BG0002101 | Мещица | 64 | 0 | 0 | | BG0002100 | Долна Козница | 63 | 0 | 0 | | BG0002030 | Комплекс Калимок | 73 | 70 | 161 | | BG0002022 | Язовир Розов кладенец | 17 | 0 | 0 | | BG0002058 | Сините камъни – Гребенец | 21 | 0 | 0 | | BG0002063 | Западни Родопи | 22 | 0 | 0 | | BG0002087 | Марица – Пловдив | 17 | 0 | 0 | | BG0002062 | Лудогорие | 73 | 70 | 161 | | BG0000237 | Остров Пожарево | 0 | 0 | 0 | | BG0000270\* | Атанасовско езеро | 17 | 0 | 0 | | BG0002027 | Язовир Малко Шарково | 17 | 0 | 0 | | BG0002074 | Никополско плато | 73 | 70 | 161 | | BG0002090 | Берковица | 62 | 0 | 0 | | BG0002092 | Харманлийска река | 17 | 0 | 0 | | BG0002093 | Овчарово | 62 | 0 | 0 | | BG0002106 | Язовир Ивайловград | 19 | 0 | 0 | | BG0002041 | Комплекс Ропотамо | 17 | 0 | 0 | | BG0002029 | Котленска планина | 74 | 50 | 81 | | BG0002081 | Марица – Първомай | 17 | 0 | 0 | | BG0000152 | Поморийско езеро | 0 | 0 | 0 | | BG0002016 | Рибарници Пловдив | 0 | 0 | 0 | | BG0002051 | Калиакра | 17 | 0 | 0 | | BG0002043 | Емине | 73 | 67 | 150 | | BG0002050 | Дуранкулашко езеро | 17 | 0 | 0 | | BG0000156 | Шабленски езерен комплекс | 17 | 0 | 0 | | BG0002098 | Рупите | 18 | 0 | 0 | | BG0002072 | Мелнишки пирамиди | 21 | 0 | 0 | | BG0002026 | Дервентски възвишения | 73 | 55 | 127 | | BG0002073 | Добростан | 22 | 0 | 0 | | BG0002109 | Васильовска планина | 42 | 0 | 0 | | BG0002077 | Бакърлъка | 17 | 0 | 0 | | BG0002113 | Триград – Мурсалица | 64 | 0 | 0 | | BG0002076 | Места | 21 | 0 | 0 | | BG0002066 | Западна Странджа | 73 | 62 | 142 | | BG0002021 | Сакар | 73 | 58 | 133 | | BG0002002 | Западен Балкан | 52 | 50 | 81 | | BG0002060 | Галата | 17 | 0 | 0 | | BG0000191 | Варненско-Белославско езеро | 0 | 0 | 0 | | BG0002082 | Батова | 73 | 70 | 159 | | BG0002061 | Балчик | 17 | 0 | 0 | | BG0000271\* | Мандра-Пода | 17 | 0 | 0 | | BG0002044 | Камчийска планина | 73 | 59 | 118 | | BG0002084 | Палакария | 64 | 0 | 0 | | BG0002038 | Провадийско-Роякско плато | 73 | 70 | 159 | | BG0002054 | Средна гора | 22 | 0 | 0 | | BG0002097 | Белите скали | 17 | 0 | 0 | | BG0002045 | Комплекс Камчия | 17 | 0 | 0 | | BG0002128 | Централен Балкан буфер | 22 | 47 | 64 | | BG0002126 | Пирин буфер | 22 | 47 | 64 | | BG0000399\* | Българка | 74 | 47 | 64 | | BG0000496\* | Рилски манастир | 74 | 144 | 175 | | BG0002115 | Било | 17 | 70 | 161 | | BG0002129 | Рила буфер | 74 | 0 | 0 | |
| *Таблица № 2:* **Максимален размер на компенсаторни плащания по защитени зони по Директива 92/43/ЕИО – за земеделски земи, до левовата равностойност на евро/ха** |
| |  |  |  |  |  | | --- | --- | --- | --- | --- | | Код на защитената зона | Име на защитената зона | Група А | Група B | Група C | | BG0000589 | Марина дупка | 0 | 0 | 0 | | BG0000605 | Божкова дупка | 0 | 70 | 161 | | BG0000587 | Варкан | 0 | 70 | 161 | | BG0000269 | Пещера Лястовицата | 0 | 0 | 0 | | BG0000591 | Седларката | 0 | 70 | 161 | | BG0000552 | Остров Кутово | 0 | 0 | 0 | | BG0000574 | Ахелой – Равда – Несебър | 17 | 0 | 0 | | BG0000610 | Река Янтра | 17 | 0 | 0 | | BG0000573 | Комплекс Калиакра | 17 | 0 | 0 | | BG0000635 | Девненски хълмове | 0 | 0 | 0 | | BG0000130 | Крайморска Добруджа | 0 | 0 | 0 | | BG0000119 | Трите братя | 17 | 0 | 0 | | BG0000134 | Чокльово блато | 22 | 0 | 0 | | BG0000205 | Стралджа | 17 | 0 | 0 | | BG0000291 | Гора Шишманци | 17 | 0 | 0 | | BG0000295 | Долни Коритен | 22 | 0 | 0 | | BG0000553 | Гора Тополчане | 17 | 0 | 0 | | BG0000567 | Гора Блатец | 17 | 0 | 0 | | BG0000593 | Билерниците | 17 | 0 | 0 | | BG0000623 | Таушан тепе | 17 | 0 | 0 | | BG0000625 | Изворо | 22 | 0 | 0 | | BG0000626 | Круше | 22 | 0 | 0 | | BG0001033 | Брестовица | 18 | 0 | 0 | | BG0000255 | Градинска гора | 17 | 0 | 0 | | BG0000534 | Остров Чайка | 17 | 145 | 253 | | BG0000554 | Гора Желю Войвода | 17 | 145 | 253 | | BG0000216 | Емен | 17 | 0 | 0 | | BG0000194 | Река Чая | 17 | 0 | 0 | | BG0000203 | Тулово | 17 | 0 | 0 | | BG0000206 | Съдиево | 17 | 0 | 0 | | BG0000199 | Цибър | 17 | 0 | 0 | | BG0000532 | Остров Близнаци | 17 | 145 | 253 | | BG0000180 | Боблата | 17 | 0 | 0 | | BG0000138 | Каменица | 17 | 0 | 0 | | BG0000232 | Батин | 17 | 0 | 0 | | BG0000231 | Беленска гора | 17 | 0 | 0 | | BG0000117 | Котленска планина | 21 | 0 | 0 | | BG0000136 | Река Горна Луда Камчия | 18 | 0 | 0 | | BG0000104 | Провадийско-Роякско плато | 17 | 0 | 0 | | BG0000107 | Суха река | 17 | 0 | 0 | | BG0000106 | Хърсовска река | 17 | 0 | 0 | | BG0000149 | Ришки проход | 19 | 0 | 0 | | BG0000133 | Камчийска и Еменска планина | 19 | 0 | 0 | | BG0000570 | Изворово – Краище | 17 | 0 | 0 | | BG0000208 | Босна | 17 | 0 | 0 | | BG0000173 | Островче | 17 | 0 | 0 | | BG0000137 | Река Долна Луда Камчия | 19 | 0 | 0 | | BG0000304 | Голак | 21 | 0 | 0 | | BG0000420 | Гребенец | 18 | 0 | 0 | | BG0000151 | Айтоска планина | 17 | 0 | 0 | | BG0000314 | Ребро | 22 | 0 | 0 | | BG0000526 | Долно Линево | 17 | 0 | 0 | | BG0000569 | Кардам | 17 | 0 | 0 | | BG0000334 | Остров | 17 | 0 | 0 | | BG0000139 | Луда Камчия | 17 | 0 | 0 | | BG0000608 | Ломовете | 17 | 0 | 0 | | BG0000164 | Сините камъни | 22 | 0 | 0 | | BG0000339 | Раброво | 17 | 0 | 0 | | BG0000165 | Лозенска планина | 22 | 0 | 0 | | BG0000616 | Микре | 20 | 0 | 0 | | BG0000365 | Овчи хълмове | 17 | 0 | 0 | | BG0000620 | Поморие | 17 | 0 | 0 | | BG0000166 | Врачански Балкан | 21 | 0 | 0 | | BG0000382 | Шуменско плато | 17 | 0 | 0 | | BG0000624 | Любаш | 0 | 0 | 0 | | BG0000497 | Арчар | 17 | 0 | 0 | | BG0000266 | Пещера Мандрата | 17 | 103 | 180 | | BG0000498 | Видбол | 17 | 0 | 0 | | BG0001004 | Емине – Иракли | 19 | 0 | 0 | | BG0000500 | Войница | 17 | 0 | 0 | | BG0000529 | Мартен – Ряхово | 17 | 145 | 253 | | BG0001001 | Ропотамо | 17 | 0 | 0 | | BG0000507 | Делейна | 17 | 0 | 0 | | BG0000621 | Езеро Шабла – Езерец | 17 | 0 | 0 | | BG0000530 | Пожарево – Гарван | 17 | 0 | 0 | | BG0000132 | Побитите камъни | 17 | 0 | 0 | | BG0000340 | Цар Петрово | 17 | 0 | 0 | | BG0000374 | Бебреш | 22 | 0 | 0 | | BG0000377 | Калимок – Бръшлен | 17 | 0 | 0 | | BG0000519 | Моминбродско блато | 17 | 145 | 253 | | BG0000521 | Макреш | 17 | 0 | 0 | | BG0000523 | Шишенци | 17 | 0 | 0 | | BG0000168 | Лудогорие | 17 | 0 | 0 | | BG0000618 | Видима | 18 | 0 | 0 | | BG0000594 | Божия мост – Понора | 17 | 0 | 0 | | BG0000524 | Оризището | 17 | 0 | 0 | | BG0000366 | Кресна – Илинденци | 22 | 0 | 0 | | BG0000322 | Драгоман | 21 | 0 | 0 | | BG0000167 | Беласица | 22 | 0 | 0 | | BG0001032 | Родопи – Източни | 20 | 0 | 0 | | BG0001389 | Средна гора | 22 | 0 | 0 | | BG0001043 | Етрополе – Байлово | 22 | 0 | 0 | | BG0001042 | Искърски пролом – Ржана | 22 | 0 | 0 | | BG0001040 | Западна Стара планина и Предбалкан | 21 | 0 | 0 | | BG0001030 | Родопи – Западни | 22 | 0 | 0 | | BG0000628 | Чирпански възвишения | 18 | 0 | 0 | | BG0000146 | Плаж Градина – Златна рибка | 17 | 0 | 0 | | BG0001493 | Централен Балкан – буфер | 22 | 0 | 0 | | BG0000335 | Карабоаз | 17 | 0 | 0 | | BG0000169 | Лудогорие – Сребърна | 17 | 0 | 0 | | BG0000263 | Скалско | 20 | 0 | 0 | | BG0000275 | Язовир Стамболийски | 18 | 0 | 0 | | BG0000418 | Керменски възвишения | 17 | 0 | 0 | | BG0000421 | Преславска планина | 18 | 0 | 0 | | BG0000513 | Войнишки Бакаджик | 17 | 0 | 0 | | BG0000517 | Портитовци – Владимирово | 17 | 0 | 0 | | BG0000527 | Козлодуй | 0 | 0 | 0 | | BG0000528 | Островска степ – Вадин | 17 | 0 | 0 | | BG0000401 | Свети Илийски възвишения | 17 | 0 | 0 | | BG0000402 | Бакаджиците | 17 | 0 | 0 | | BG0000533 | Острови Козлодуй | 17 | 145 | 253 | | BG0000572 | Росица – Лозница | 17 | 0 | 0 | | BG0000576 | Свищовска гора | 17 | 0 | 0 | | BG0000602 | Кабиюк | 17 | 0 | 0 | | BG0000611 | Язовир Горни Дъбник | 17 | 0 | 0 | | BG0000627 | Конунски дол | 17 | 0 | 0 | | BG0001011 | Осоговска планина | 22 | 0 | 0 | | BG0001036 | Български извор | 18 | 0 | 0 | | BG0000182 | Орсоя | 17 | 0 | 0 | | BG0001034 | Остър камък | 17 | 0 | 0 | | BG0000224 | Огражден – Малешево | 21 | 0 | 0 | | BG0000217 | Ждрелото на река Тунджа | 17 | 0 | 0 | | BG0000214 | Дряновски манастир | 21 | 0 | 0 | | BG0000254 | Бесапарски възвишения | 17 | 0 | 0 | | BG0000261 | Язовир Копринка | 20 | 0 | 0 | | BG0000212 | Сакар | 17 | 0 | 0 | | BG0000192 | Река Тунджа 1 | 18 | 0 | 0 | | BG0000178 | Тича | 17 | 0 | 0 | | BG0000196 | Река Мочурица | 17 | 0 | 0 | | BG0001039 | Попинци | 20 | 0 | 0 | | BG0001375 | Острица | 22 | 0 | 0 | | BG0001386 | Яденица | 22 | 0 | 0 | | BG0000247 | Никополско плато | 17 | 0 | 0 | | BG0000181 | Река Вит | 17 | 0 | 0 | | BG0000213 | Търновски височини | 17 | 0 | 0 | | BG0000211 | Твърдишка планина | 22 | 0 | 0 | | BG0000239 | Обнова – Караман дол | 17 | 0 | 0 | | BG0001012 | Земен | 22 | 0 | 0 | | BG0001014 | Карлуково | 17 | 0 | 0 | | BG0000615 | Деветашко плато | 17 | 0 | 0 | | BG0000393 | Екокоридор Камчия – Емине | 18 | 0 | 0 | | BG0000336 | Златия | 17 | 0 | 0 | | BG0000609 | Река Росица | 17 | 0 | 0 | | BG0000522 | Видински парк | 17 | 0 | 0 | | BG0000429 | Река Стряма | 18 | 0 | 0 | | BG0000424 | Река Въча – Тракия | 18 | 0 | 0 | | BG0000308 | Верила | 22 | 0 | 0 | | BG0000301 | Черни рид | 22 | 0 | 0 | | BG0000396 | Персина | 17 | 0 | 0 | | BG0000289 | Трилистник | 17 | 0 | 0 | | BG0000233 | Студена река | 17 | 0 | 0 | | BG0000372 | Циганско градище | 22 | 0 | 0 | | BG0000230 | Факийска река | 17 | 0 | 0 | | BG0000219 | Дервентски възвишения 2 | 17 | 0 | 0 | | BG0000218 | Дервентски възвишения 1 | 17 | 0 | 0 | | BG0000198 | Средецка река | 17 | 120 | 210 | | BG0001037 | Пъстрина | 17 | 0 | 0 | | BG0000118 | Златни пясъци | 17 | 0 | 0 | | BG0001017 | Кървав камък | 22 | 0 | 0 | | BG0001022 | Орановски пролом – Лешко | 22 | 0 | 0 | | BG0001023 | Рупите – Струмешница | 18 | 0 | 0 | | BG0001028 | Среден Пирин – Алиботуш | 22 | 0 | 0 | | BG0000103 | Галата | 17 | 0 | 0 | | BG0001021 | Река Места | 22 | 0 | 0 | | BG0000100 | Плаж Шкорпиловци | 17 | 0 | 0 | | BG0000154 | Езеро Дуранкулак | 17 | 0 | 0 | | BG0001031 | Родопи – Средни | 21 | 0 | 0 | | BG0000171 | Лудогорие – Боблата | 17 | 0 | 0 | | BG0000190 | Витата стена | 20 | 0 | 0 | | BG0000195 | Река Тунджа 2 | 17 | 0 | 0 | | BG0000622 | Варненско-Белославски комплекс | 17 | 0 | 0 | | BG0000102 | Долината на река Батова | 17 | 0 | 0 | |
| \* Защитена зона по Директива 2009/147/ЕО и Директива 92/43/ЕИО. |

**Приложение № 2**към чл. 5, ал. 2

|  |
| --- |
| **Базови изисквания**  1. Постоянно затревени площи  а) ДЗЕС 1: Поддържане на съотношението на постоянно затревените площи (ПЗП) към земеделската площ на национално ниво и на ниво стопанство. б) ДЗЕС 8: Минимален дял от обработваемата земя, предназначен за непроизводствени нужди и обекти; запазване на особеностите на ландшафта и забрана за рязане на живи плетове и дървета през размножителния период и през периода на отглеждане на птиците върху цялата земеделска площ.  в) ДЗЕС 9: Забрана за преобразуване или разораване на постоянно затревените площи, определени като екологично чувствителни в зоните на Натура 2000. 2. Обработваеми земи  ДЗЕС 8: Минимален дял от обработваемата земя, предназначен за непроизводствени нужди и обекти; запазване на особеностите на ландшафта и забрана за рязане на живи плетове и дървета през размножителния период и през периода на отглеждане на птиците върху цялата земеделска площ.  3. Трайни насаждения ДЗЕС 8: Минимален дял от обработваемата земя, предназначен за непроизводствени нужди и обекти; запазване на особеностите на ландшафта и забрана за рязане на живи плетове и дървета през размножителния период и през периода на отглеждане на птиците върху цялата земеделска площ. |